Vrednovanje dramskog odgojnog rada i njegovih ishoda u nižim razredima osnovne škole

SAŽETAK

Vrednovanje dramskopedagoškog rada složen je i nedovoljno strukturiran proces koji u današnjem školstvu koje stremi ka novijim pedagoškim praksama usmjerenima na dijete, predstavlja jedan od velikih izazova. Sa svojom dijagnostičkom, prognostičkom i motivacijskom funkcijom, vrednovanje učenicima odašilje informacije o njihovim postignućima, a učiteljima služi kako bi jednostavnije i preciznije mogli odrediti ritam i smjer poučavanja. U ovom radu započevši od povijesnog pregleda paradigmi dramskog odgoja te proučavanja suvremenih kurikuluma, donosi se promišljanje o mogućim oblicima formativnog vrednovanja dramskog rada. Razrađeni su modeli takvog vrednovanja ishoda u području razvoja emocionalnosti, empatije, samopouzdanja, doživljavanja kao socijalne kategorije, govornog izražavanja, dramskog stvaralaštva te sudjelovanja učenika u umjetničkoj i estetskoj komunikaciji. Oblikovani su i kriteriji vrednovanja te tablice u kojima učitelji mogu sustavno pratiti djetetov napredak. Primjeri iz prakse izloženi u radu ilustriraju mogućnosti primjene dramskih metoda i tehnika implementiranih u različite nastavne predmete.

Ključne riječi: dramskopedagoški rad, dramske metode u nastavi, formativno vrednovanje, kurikulum dramskog odgoja, socio-emocionalne kompetencije